काले धन के मुद्दे पर विपक्ष के साथ : प्रधानमंत्री  
पीएम ने कहा कि उनकी सरकार कुछ भारतीयों द्वारा विदेशी बैंकों में जमा कराए गए काले धन को वापस लाने के मुद्दे पर विपक्ष के विचारों से सहमत है।
प्रधानमंत्री मनमोहन सिंह ने गुरुवार को कहा कि उनकी सरकार कुछ भारतीयों द्वारा विदेशी बैंकों में जमा कराए गए काले धन को वापस लाने के मुद्दे पर विपक्ष के विचारों से सहमत है। लोकसभा में राष्ट्रपति के अभिभाषण पर पेश किए गए धन्यवाद प्रस्ताव पर बहस के दौरान प्रधानमंत्री ने कहा, "हम विपक्ष की इस बात से सहमत हैं कि विदेशों में जमा काले धन को वापस लाने के लिए सभी प्रयास किए जाने चाहिए।"  उन्होंने कहा कि सरकार इस मुद्दे पर सभी विपक्षी दलों के साथ है और काले धन की समस्या से निपटने के लिए उनकी मदद लेना चाहती है। उन्होंने कहा, "सभी रचनात्मक सुझावों पर विचार किया जाएगा।"  प्रधानमंत्री ने कहा कि काले धन का संग्रह पिछले चार या पांच साल में नहीं हुआ है बल्कि यह एक पुरानी समस्या है।